ΓΡΑΠΤΗ ΕΡΩΤΗΣΗ E-1293/01

υποβολή: Bernd Lange (PSE) προς την Επιτροπή

(3 Μαΐου 2001)

Θέμα: Φωτιστικά χωρίς ακροδέκτες σύνδεσης (ΕΝ 60598-1/Α13)

Στις 30.01.2001 η Επιτροπή δημοσίευσε στην Επίσημη Εφημερίδα της ΕΕ γνωμοδότηση στο πλαίσιο της Οδηγίας 73/23/ΕΟΚ του Συμβουλίου σχετικά με ηλεκτρολογικόλικό πού προορίζεται να χρησιμοποιηθεί εντός ορισμένων ορίων τάσεως.(1) Εκεί η Επιτροπή καταλήγει στο συμπέρασμα ότι οι ηλεκτρικές συσκευές, οι οποίες έχουν κατασκευαστεί σύμφωνα με τα πρότυπα ΕΝ 60598-1:1997 και ΕΝ 60598-1:1997/Α13.1999, εξακολουθούν να μην πληρούν τις βασικές προδιαγραφές της οδηγίας χαμηλής τάσεως. Αιτία της δήλωσης αυτής ήταν η καταγγελία της Γαλλίας στην Επιτροπή λόγω έλλειψης ακροδεκτών σύνδεσης σε φωτιστικά.

Το γεγονός ότι η Επιτροπή κατά το διάστημα από τις αιτιάσεις της Γαλλίας και μέχρι αυτή τη στιγμή δεν έχει βρει κάποια αποδεκτή λύση προξενεί σημαντική βλάβη ειδικά σε μία γερμανική επιχείρηση. Ηπόθεση αποτελεί σαφώς τεχνικό κώλυμα εμπορίου εκ μέρους της Γαλλίας, καθώς στις 01.01.1999 ψηφίστηκε ο σχετικός κανόνας (ΕΝ 60598-1/Α13) στην Ευρωπαϊκή Επιτροπή Ηλεκτροτεχνικής Τυποποίησης (Cenelec) TC 34Z με ψήφους 17πέρ και μία κατά (η ψήφος της Γαλλίας), με αποτέλεσμα τα προϊόντα χωρίς ακροδέκτες σύνδεσης από τη Γαλλία και άλλα κράτη μέλη της ΕΕ να εξακολουθούν να πωλούνται στη Γαλλία! Επιπλέον, δεν έχει αποδειχθεί, μέχρι αυτή τη στιγμή, ότι τα εν λόγω προϊόντα ενέχουν κινδύνους για την ασφάλεια. Οι αγωγοίπό τάση εξέχουν μόνο από τις οροφές και τους τοίχους, όπου και ασφαλίζονται συνήθως με ακροδέκτες. Ο επιπλέον ακροδέκτης, που θα έπρεπε να ενσωματωθεί στη συσκευή, θα μεγάλωνε απλώς τους σωρούς απορριμμάτων στην Ευρώπη, ενώ έρχεται και σε αντίθεση με τις συνήθειες που επικρατούν στα ευρωπαϊκά κράτη. Η Ευρωπαϊκή Επιτροπή, χωρίς να αναμείνει το πόρισμα της εκτίμησης κινδύνων, προβαίνει σε σύσταση προς τα κράτη μέλη, η οποία δε λαμβάνει, σε καμία περίπτωση,πόψη τα πραγματικά γεγονότα, όπως αυτά διαμορφώνονται βάσει των διαφορετικών διατάξεων που ισχύουν στα κράτη μέλη σχετικά με τις ηλεκτρικές εγκαταστάσεις.

1. Θα αποσύρει η Επιτροπή τη γνωμοδότηση που δημοσιεύτηκε στις 30.01.2001 ενόψει της παρούσας κατάστασης και μέχρι την εξεύρεση κοινά αποδεκτής λύσης από όλα τα κράτη μέλη της ΕΕ; Θα παραχωρήσει στους κατασκευαστές την κατάλληλη μεταβατική προθεσμία μέχρι την εξεύρεση ενιαίας λύσης για ολόκληρη την ΕΕ;

2. Ποια είναι η θέση της Επιτροπής όσον αφορά αυτή την απόφαση, η οποία δεν ελήφθη από κοινού με την Cenelec και η οποία οδηγεί σε παράλογα αποτελέσματα τη διαδικασία εκτίμησης κινδύνων, που συμφωνήθηκε μεταξύ της Επιτροπής, της Cenelec και των άμεσα εμπλεκομένων;

(1) ΕΕ C 29 της 30.1.2001, σελ. 2.

Απάντηση του κ. Liikanen εξ ονόματος της Επιτροπής

(19 Ιουνίου 2001)

Η ερώτηση του αξιότιμου μέλους αφορά τη γνωστοποίηση μιας ρήτρας διασφάλισης σύμφωνα με το άρθρο 9 της οδηγίας 73/23/ΕΟΚ του Συμβουλίου, της 19ης Φεβρουαρίου 1973, περί προσεγγίσεως των νομοθεσιών των κρατών μελών των αναφερομένων στο ηλεκτρολογικόλικό που προορίζεται να χρησιμοποιηθεί εντός ορισμένων ορίων τάσεως(1) όπως τροποποιήθηκε με την οδηγία 93/68/ΕΟΚ του Συμβουλίου, της 22ας Ιουλίου 1993(2) (οδηγία Χαμηλή Τάση).

Στα πλαίσια αυτά, το εναρμονισμένο πρότυπο EN60598-1 για τα φωτιστικά φάνηκε ότι εμφανίζει κενά σε σχέση με τους στόχους ασφάλειας που περιλαμβάνονται στην οδηγία Χαμηλή Τάση. Ήδη το 1998, η Επιτροπή είχε καλέσει την Ευρωπαϊκή Επιτροπή Ηλεκτροτεχνικής Τυποποίησης (Cenelec) να τροποποιήσει το εν λόγω πρότυπο. Η τροποποίηση 13 του προτύπου αυτού, η οποία εγκρίθηκε το 1999, δεν διασφάλισε τις απαραίτητες εγγυήσεις ώστε το ηλεκτρολογικόλικό που κατασκευάζεται σύμφωνα με το ανωτέρω πρότυπο να είναι συμβατό με τις βασικές απαιτήσεις της οδηγίας. Υπό τις συνθήκες αυτές και ελλείψει μιας τροποποίησης που να λαμβάνειπόψη τις ανησυχίες όσον αφορά την ασφάλεια τις οποίες εκφράζουν οι εθνικές αρχές εποπτείας της αγοράς και η Επιτροπή, καθίσταται αναγκαία η διατήρηση της γνωμοδότησης της Επιτροπής.

Η Επιτροπή θα επιθυμούσε να ενημερώσει το αξιότιμο μέλος ότι το σχέδιο γνωμοδότησηςποβλήθηκε, για διαβούλευση, στις εθνικές αρχές εποπτείας της αγοράς και ότι οι εν λόγω αρχές εκφράσθηκαν ευνοϊκά όσον αφορά την προτεινόμενη προσέγγιση. Ηπόψη γνωμοδότηση δεν αποκλείει τη δυνατότητα μεταγενέστερης τροποποίησης του εναρμονισμένου προτύπου ώστε το τελευταίο να καταστεί συμβατό με τις απαιτήσεις της οδηγίας λαμβάνοντας παράλληλαπόψη τις γνώμες όλων των ενδιαφερόμενων μερών.

Η Επιτροπή θα εξακολουθήσει να ενθαρρύνει τη Cenelec για την εξεύρεση μιας κατάλληλης τεχνικής λύσης. Εξάλλου, θα θέσει εκ νέου το εν λόγω θέμα στις εθνικές αρχές κατά την επόμενη συνεδρίαση Διοικητική Συνεργασία στα πλαίσια της οδηγίας Χαμηλή Τάση, ώστε να διασφαλισθεί εν προκειμένω η ενιαία εφαρμογή της οδηγίας.

(1) ΕΕ L 77 της 26.3.1973.

(2) ΕΕ L 220 της 30.8.1993.